钦定古今图书集成/明伦汇编/闺媛典/第286卷 > 皇清十九 > 许文穆妻汤氏
## 钦定古今图书集成/明伦汇编/闺媛典/第286卷 > 皇清十九 > 许文穆妻汤氏

按《海宁县志》：“汤氏，许文穆妻。氏幼读郑端简《女训》一编，心窃慕效之。年十八于归，文穆八世祖云邨先生创立大宗祠于茶磨山，文穆实主鬯事，汤岁时致祭，克尽妇职。逾年，文穆遘危疾不起，汤长，恸几绝。文穆弟济穆尚幼，氏欲待其长生子以嗣。夫叔长，贫无以娶，汤尽出嫁时衣奁以佐之。事姑至孝，勤纺绩织屦” ，以供朝夕，自食粗粝弗厌。亡何，济穆暴亡，他叔仁穆方婚，汤请会宗人告于大宗祠，预约立仁穆子为嗣。未几，仁穆果举子弘嗣。甫弥月，汤即襁褓之，寻感疾，数日卒。